கேள்வி: மிஸ்டர். லோக்கல் என்பது என்ன?
பதில்: மிஸ்டர். லோக்கல் (''Mr. Local'') ஒரு இந்தியத் தமிழ்த் திரைப்படம் ஆகும். இது காதல் மற்றும் நகைச்சுவை கலந்த திரைப்படம் ஆகும். இத்திரைப்படத்தை இயக்குநர் எம். ராஜேஷ் இயக்கியுள்ளார். இத்திரைப்படத்தில் சிவகார்த்திகேயன் மற்றும் நயன்தாரா முன்னணி கதாபாத்திரங்களில் நடித்துள்ளனர். இதற்கு முன்னதாக இவர்களிருவரும் வேலைக்காரன் (2017 திரைப்படம்) திரைப்படத்தில் நடித்திருந்தனர் என்பது குறிப்பிடத்தக்கது. இத்திரைப்படத்தின் முதற்கட்ட படப்பிடிப்பு 2018 மே மாதத்தில் தொடங்கியது. இத்திரைப்படம் பிப்ரவரி 2019 அன்று திரைக்கு வரத் திட்டமிடப்பட்டிருந்தது..
கேள்வி: மிஸ்டர். லோக்கல் - நடிகர்கள் என்பது என்ன?
பதில்: * மனோகராக சிவகார்த்திகேயன் * கீர்த்தனா வாசுதேவனாக நயன்தாரா * பிளேடு பாண்டியாக யோகி பாபு * அசோக்காக நாராயண் லக்கி * மனோகரின் அம்மாவாக ராதிகா சரத்குமார் * சிவாவாக சதீஸ் * கவினாக ஆர். ஜே. பாலாஜி * மனநல மருத்துவராக தம்பி ராமையா * குத்தால சிதம்பரமாக ரோபோ சங்கர் * ஜோதிடராக மனோபாலா * எழில்மாறனாக சௌந்தரராஜா * மனோகரின் சகோதரியாக ஹரிஜா * ஹரீஷ் சிவா * கீர்த்தனாவின் வழக்கறிஞராக லிசி ஆண்டனி
கேள்வி: மிஸ்டர். லோக்கல் - தயாரிப்பு என்பது என்ன?
பதில்: இத்திரைப்படத்தின் படப்பிடிப்பு மே 2018 இல் தொடங்கியது. இது சிவகார்த்திகேயனின் 13 ஆவது திரைப்படம் ஆகும். இத்திரைப்படத்தின் பெரும்பகுதியானது சென்னையில் படமாக்கப்பட்டது. இத்திரைப்படத்தின் முதல் தோற்ற சுவரொட்டி இத்திரைப்படத்தின் முன்னணி கதாபாத்திரமான சிவகார்த்திகேயனால் ட்விட்டரில் 2019 பிப்ரவரி 2ஆம் நாள் வெளியிடப்பட்டது. இத்திரைப்படமானது 1992 இல் வெளிவந்த மன்னன் திரைப்படத்தின் கதையைப் போன்று ஒரு பணக்கார மனைவிக்கும், ஏழை கணவனுக்கும் இடையிலான பனிப்போரைப் பின்னணியாகக் கொண்டுள்ளதாக குறிப்பிடப்பட்டது. இத்திரைப்படத்தின் தயாரிப்பாளர்கள் இத்திரைப்படம் நானி நடித்த தெலுங்குத் திரைப்படமான நீனு லோக்கல் படத்தின் மறுதயாரிப்பு அல்ல என்பதை உறுதிப்படுத்தினர். இத்திரைப்படமானது அசர்பைஜான் பாகுவில் படமாக்கப்பட்டுள்ளது.